# Studietur til ’48 Palestina/Israel 28.10 - 5.11 2017 (9 dagers tur)

# Fremmede i eget land - palestinerne i Israel

# Program fra dag til dag

## Dag 1 lørdag 28.10

Vi ankommer Ben Gurion flyplass sen ettermiddag/tidlig kveld og kjører til hotellet i Jaffa. Velkomstmiddag i den gamle havnen i Jaffa.

## Dag 2 søndag 29.10.

Rundtur i gamlebyen i Jaffa og i den palestinske bydelen Ajami med guiden Sami abu Shadeh fra FanarYaffa [www.fanaryaffa.com](http://www.fanaryaffa.com). Etter lunsj drar vi med buss rundt i Tel Aviv for å se områder der det tidligere lå palestinske landsbyer som ble utslettet for å bygge Tel Aviv.

## Dag 3 mandag 30.10

Vi reiser til Triangelet, en konsentrasjon av palestinske landsbyer nordøst for Jaffa, som mottar langt mindre offentlige ressurser enn de israelske byene, en av de fattige palestinske småbyene er **Kufr Qassem,** åstedet for en massakre i 1956. Vi møter lokale representanter og familier for å lære om hvordan palestinerne her lever i dag. Vi spiser lunsj i området og reiser videre nordover langs kysten til vi kommer til Haifa.

## Dag 4 tirsdag 31.10

Her blir det byvandring med lokal guide og møter med forskjellige organisasjoner som beskriver de rettslige, sosiale, økonomiske og politiske forholdene for palestinerne i Israel; Mada al Carmel Center for Applied Social Research [www.**mada**-**research**.org](http://www.mada-research.org), **Baladna – Associaiton for Arab Youth,** [**www.momken.org/baladna**](http://www.momken.org/baladna) og

 ADALAH, Legal Center for Arab Minority Rights [www.adalah.org](http://www.adalah.org) ,

**Haifa** var sammen med Jaffa den viktigste havnebyen for den jødiske immigrasjonen til Palestina i 1930-40 årene - og i 1948 for fordrivingen av palestinerne sjøveien, da bare 3 000 ble igjen av de 61 000 palestinske innbyggere. I dag har havne- og industribyen Haifa over en kvart million innbyggere hvorav bare 9-10 prosent er palestinere.

## Dag 5 onsdag 1.11.

Vi drar til havnebyen **Acca** litt lenger nord. Gamlebyen i Acca er på Unescos Verdensarvliste som en unik festningsby, hvor det hovedsakelig bor fattige palestinere. I dag er gamlebyen truet av israelsk og internasjonal turistnæring, som vil omgjøre de tradisjonelle boligområdene til eksklusive hoteller og restauranter ved å presse lokalbefolkningen ut. Acca er en av de mest ”arabiske” av byene i Israel, med 30 prosent palestinere av en befolkning på vel 50 000. Tur i gamlebyen med en lokal guide. Lunsj på fiskerestaurant ved sjøen i gamlebyen.

På ettermiddagen kjører vi sørøstover inn i landet til Nazareth i Galilea.

## Dag 6 torsdag 2.11.

**Nazareth** er den største palestinske byen i Israel og den største byen i hele Galilea med sine mer enn 65 000 innbyggere, hvorav 60 prosent muslimer og 40 prosent kristne. Nasaret var den eneste palestinske byen som ikke ble ødelagt og befolkningen fordrevet under Nakba. Nærmere halvparten av befolkningen består av internt fordrevne palestinere fra landsbyer i nærheten som måtte flykte i 1948/49. .

Vi møter journalisten og forfatteren Jonathan Cook [www.jonathan-cook.net](http://www.jonathan-cook.net)

som guider oss rundt i byen, og som deretter tar oss med til den utslettede palestinske landsbyen **Saffuriya**, (<http://zochrot.org/en/village/49363>)den største i Galilea, som ble omdannet til Tzipori National Park og israelske bosettinger som tok over de palestinske jordsbruksarealene.

Dag 7 fredag 3.11.

Vi møter en palestinsk Knesset medlem fra partiet **Balad**. Etter lunsj reiser gjennom Jordan dalen til Jerusalem, hvor det blir fritid til å gå i basargatene gamlebyen og for eksempel besøke gravkirken.

Dag 8 lørdag 14.11.

Vi starter tidlig med guidet gåtur på Haram al Sharif/al Aqsa høyden med al Aksa moskeen og Klippedomen i **gamlebyen i Jerusalem**, deretter er vi vitner til hvordan israelske bosetterkolonister ekspanderer i det palestinske, muslimske kvartalet. Etter lunsj besøker vi den palestinske bydelen Silwan, som er truet av ødeleggelse for å lage ”The City of David”, en fornøyelsespark. Vi har så en politisk rundtur med buss for å se muren og ringen av store bosettingskolonier rundt Jerusalem by. Om kvelden er det avskjedsmiddag på palestinsk restaurant i Øst-Jerusalem.

## Dag 9 søndag 13.11

Avreise fra hotell til flyplassen.